
РЕПУБЛИКА БЪЛГАРИЯ
	Министерство на околната среда и водите
	
РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ – ПЛЕВЕН

РЕШЕНИЕ

№ 08-РД-520-00 от 15.04.2026 г.

На основание чл. 78, ал. 12, т. 2, предложение 1 и 2 от Закон за управление на отпадъците (ЗУО) и във връзка със заявление вх. № АО-832/13.02.2026 г. и писмо с изх. № АО-832-2/ 25.02.2026 г.

ОТКАЗВАМ РЕГИСТРАЦИЯ И ИЗДАВАНЕ НА РЕГИСТРАЦИОНЕН ДОКУМЕНТ

на

„ВИКО-СЛАВ ИНЖЕНЕРИНГ“ ЕООД

ЕИК: 110541382
седалище и адрес на управлението: област Ловеч, община Луковит, гр. Луковит, ул. „Златна Панега” № 27
лице, управляващо/ представляващо дружеството: Михаил  Йотов – Управител
лице за контакти: Михаил  Йотов – Управител
служ. тел.: 0889 266 001
факс: -
електронна поща: viko_slav@abv.bg 
поради следните причини: 
В РИОСВ – Плевен е постъпило заявление с вх. № АО-832/13.02.2026 г. от „Вико-слав инженеринг“ ЕООД, за извършване на регистрация и издаване на регистрационен документ по чл. 35, ал. 3 от ЗУО. Заявлението отговаря на изискванията на закона по форма и съдържание, същото е подадено по електронен път чрез Национална информационна система „Отпадъци“ (НИСО). Към заявлението са приложени копия на документ за собственост на имота, скица на поземлен имот издадена на 28.02.2022 г. с виза за проектиране. 
Със заявлението дружеството иска издаване на регистрационен документ за третиране на пластмасови отпадъци – рециклиране, на площадка вписана под № 1 находяща се на адрес гр. Червен бряг ул. „Христо Смирненски“ № 1, за отпадък с код 15 01 02 – пластмасови опаковки в количество 21 600 тона/годишно, с произход „вторични суровини България и Испания“. Предложените методи и технологии за третиране на отпадъци включват дейности с отпадъци с код R 03, R 12 и R 13, липсва допълнително описание на конкретно извършваните дейности и количества от всяка група. По отношение на технологиите е посочено предвиждането за монтиране на четири броя технологични линии за рециклиране на отпадъци от пластмаса, с максимален капацитет на инсталацията 21 600 тона/годишно при 24 часов режим на работа, с готов продукт – пластмасов гранулат – 17 280 тона/годишно.
За да се издаде регистрационен документ, дружеството трябва да отговаря на изискванията на ЗУО, като не следва да има парични задължения към държавата или общината по смисъла на чл. 162, ал. 2 от ДОПК. За „Вико-слав инженеринг“ ЕООД – гр. Луковит на основание чл. 78, ал. 7 от ЗУО по служебен път е изискана справка от НАП – ТД Велико Търново, за наличие или липса на задължения. Получената справка от НАП – ТД Велико Търново – офис Ловеч, на основание чл. 87, ал. 6 от ДОПК с вх. № АО-832-1/ 17.02.2026 г., че дружеството няма задължения.
С писмо изх. № АО-832-2/25.02.2026 г. до „Вико-слав инженеринг“ ЕООД – гр. Луковит, общ. Луковит, на основание чл. 78, ал. 9 от ЗУО е изискано от заявителя да представи допълнителна информация, по отношение на следните неточности:
· Посочената площадка под № 1 е определена само по административен адрес, не е попълнена информацията за идентификатор на урегулирания поземлен имот, където ще бъде разположена. 
· Допълнително несъответствие се установява между вписания в заявлението адрес „гр. Червен бряг ул. „Христо Смирненски“ № 1“ и адреса на представената скица на поземлен имот „гр. Червен бряг ул. „Христо Смирненски“ № 4“. Представената скица не е актуална – издадена е на 28.02.2022 г.
· Представената скица на поземлен имот, с отбелязаната виза за проектиране преустройството на имота като площадка за дейности по рециклиране на пластмасови отпадъци, не дава яснота върху каква част от имота ще се извършват дейностите, за които е подадено заявление за издаване на регистрационен документ. След уточняване на площта, същата да бъде вписана като параметър на площадката в заявлението подадено чрез НИСО;
· В подаденото заявление няма описание на технологията, както и технологичните съоръжения, които ще се използват за дейностите по оползотворяване на пластмасови отпадъци. Не са изчерпателно посочени вида, марката, модела, както и капацитета на всяко от съоръженията използвани на площадката за рециклиране на пластмасови отпадъци. Няма представена схема за тяхното разположение на площадката за рециклиране на пластмасови отпадъци;
· В подаденото заявление не коректно е попълнена таблицата по т. І. 1.2. по отношение колони „Дейности, кодове“, „количество (тон/година)“ и „произход“. Дейност с код R 12 следва да се уточнят основните дейности от технологията на третиране на пластмасови отпадъци, като напр. шредиране, изпиране, центрофугиране, изсушаване, пелетизиране, за дейност с код R 3 – екструдиране. Посоченото количество отпадъци е разрешеното за третиране на годишна база за съответния код на отпадъка. Произходът на отпадъка е от „юридически лица“, които могат да са български оператори на площадки за дейности с отпадъци и от внос.
· Да представи в РИОСВ – Плевен информация какви съоръжения включва една технологична линия за рециклиране на пластмасови отпадъци, върху каква площ се разполагат, както и какъв е техния капацитет, както и производствения режим на технологичната линия и нейния общ капацитет;
· Към заявлението не е приложен документ, удостоверяващ платената такса за нова площадка определена с ПМС № 136/13.05.2011 г., обнародвано в ДВ бр.39/20.05.2011 г. , с всички изменения и допълнения.
С писмо изх. № АО-832-2/25.02.2026 г. до „Вико-слав инженеринг“ ЕООД – гр. Луковит, общ. Луковит е изискано да отстрани гореописаните нередовности, за което да уведоми писмено РИОСВ – Плевен с коригиране на върнатото в НИСО заявление в частта на т. І.1.2. и т. ІІ, съгласно отбелязаните по-горе забележки; представяне на схема на имота с отбелязани участъци от него за всяка от дейностите с отпадъци, както и копия от документи, удостоверяващи обстоятелствата по чл. 78, ал. 7 от ЗУО.

 Писмо изх. № АО-832-2/25.02.2026 г. е получено на 02.03.2026 г. на адреса на седалището на дружеството от Николай Бакаров, видно от подпис върху известие за доставяне ИД PS 5800 025OВО О, с пощенско клеймо от 04.03.2026 г. В законоустановения срок – един месец от получаване на писмото – 02.04.2026 г., съгласно чл. 78, ал. 9 от ЗУО, дружеството не е предоставило изисканата допълнителна информация.
Предвид изложеното до тук, е налице неотстраняване на нередовности в представени документи и непредоставяне на изисканата от РИОСВ – Плевен допълнителна информация – коригиране на заявлението; представяне на схема на имота с отбелязани участъци от него за всяка от дейностите с отпадъци, както и копия от документи, удостоверяващи обстоятелствата по чл. 78, ал. 7, предложение второ от ЗУО.
Въз основа на гореизложеното считам, че са на лице хипотезите на чл. 78, ал. 12, т. 2, предложение 1 от ЗУО за неотстраняване на нередовности в представени документи, изразяващо се в не извършена корекция на подаденото заявление, както и на чл. 78, ал. 12, т. 2, предложение 2 от ЗУО за непредоставяне на изисканата от РИОСВ – Плевен допълнителна информация – представяне на схема на имота с отбелязани участъци от него за всяка от дейностите с отпадъци и копия от документи, удостоверяващи обстоятелствата по чл. 78, ал. 7, предложение второ от ЗУО, предвид на което 

ОТКАЗВАМ

Регистрация и издаване на регистрационен документ за третиране на пластмасови отпадъци – рециклиране на „Вико-слав инженеринг“ ЕООД – гр. Луковит, общ. Луковит, обл. Ловеч.

Решението може да се обжалва чрез директора на РИОСВ – Плевен пред министъра на околната среда и водите или пред Административен съд – гр. Ловеч по реда на Административнопроцесуалния кодекс в 14-дневен срок от неговото съобщаване.

